Odgovori na pitanja koja najviše muče osmaše.

1.Koji su predmeti važni za upis?

Na stranici svake škole, ali i u aplikaciji upisi.hr možete pronaći predmete koji su značajni za upis u pojedinu srednju školu.

2.Što se radi u pojedinom zanimanju?

 Vaši razrednici su vam proslijedili prezentacije za gradske srednje škole i u njima je opisano svako pojedino zanimanje.

3.Kako je biti učenik određene škole?

 U ovim okolnostima, najviše vam mogu pomoći bivši i sadašnji učenici pojedine škole, pitajte ih, a za još informacija slobodno nazovite škole i tražite pedagoginje Miru Linjaković za Elektrotehničku i ekonomsku školu, Mirelu Brlić Trnka za Industrijsko-obrtnička škola, Ljiljana Vidmar, Gimnazija Nova Gradiška

4.Kakve su bodove imali učenici prije mene?

Neće ti puno pomoći bodovanje od prošle godine jer nema bodovnog praga i sam interes učenika stvara bodovnu listu. Ako si vrlo dobar i odličan učenik, nećeš imati puno problema oko upisa u četverogodišnje strukovne škole.

5.Kako se snaći u aplikaciji za upise?

Sve upute oko aplikacije će vam dati vaši razrednici i pedagozi u školi. Svi prije tebe, snašli su se i upisali, nema razloga za brigu oko aplikacije. Bar sada ste isprobali mnoge aplikacije za učenje na daljinu i dobro ste se snašli.

6. Kako odabrati savršeno zanimanje za učenika koji je jednako dobar u više stvari i ima jako puno različitih interesa u različitim područjima zanimanja?

Za takvog učenika je najbolje da odabere gimnaziju i tako kroz školovanje odabere područje koje ga najviše zanima.

7.Koje papire od doktora cu morati odnijeti za određenu školu?

Svaka škola u natječaju propisuje koje dokumente treba donijeti ( liječnička svjedodžba školske medicine ili medicine rada) Također je sve napisano u aplikaciji za upise ( crveni se polje u kojem nedostaju dokumenti )

8. Kakvi su učitelji, te kakav program imaju određene škole tijekom godine?

O programima i nastavnicima možete saznati na stranicama škola. Vaši roditelji mogu dobiti informacije na roditeljskom sastanku i neposrednim dolaskom u školu koja vas zanima. Samo je potrebno javiti se u školu i najaviti dolazak.

9. Kada i kako ćemo obaviti liječnički pregled potreban za upis?

Sve ustanove znaju, kad je vrijeme upisa organizirat će se kako bi vi stigli na vrijeme obaviti preglede. U novom kalendaru rok je i produžen ( pogledaj kalendar)

10.Koliki je bodovni prag za određenu školu i da li mogu upasti ako imam manje bodova?

 Za većinu škola nema bodovnog praga i „upast“ ćete ako budete imali slabiju konkurenciju ( zato još malo učite, svaki bod je važan)

11. Kako se računaju bodovi?

 Kad uđete u aplikaciju, bodovi će već biti vidljivi, ništa ne morate računati. Svaka škola je odredila predmete koji se boduju i to je također vidljivo u aplikaciji.

12. Da li ako nam je slabiji engleski, možemo upasti u industrijsko obrtničku školu kao prodavač?

Kad unesete željeno zanimanje i školu u aplikaciju, vidjet ćete kakvi su vam izgledi , pa možete promijeniti smjer ili školu. Zbog toga imate dovoljno vremena za odluku.

13. Moramo li nositi neke papire u školu koju upisujemo? Kako upisujemo učenički dom? Kojeg datuma su upisi?

 U kalendaru upisa vidjet ćete sve važne datume ( upisi.hr) Sve dokumente za upis možete poslati elektroničkom poštom i ne morate dolaziti u školu. Za učenički dom morate kontaktirati određeni dom i tamo ćete dobiti sve potrebne informacije ( učenički domovi imaju svoje web stranice)

14. Koji su predmeti važni za pojedinu školu (za neke škole se može pronaći, ali za neke ne). U aplikaciji za upise odmah se vide predmeti važni za upis i izračun vaših bodova.

15. Hoću li ja to moći?

 Naravno da hoćeš. Biti srednjoškolac je zahtjevno , ali i najljepše razdoblje u tvom životu, samo hrabro.

16. Mogu li obavljati praksu gdje i stanujem u okolici?

Oko prakse se uvijek može postići dogovor.

17. Zašto u našem gradu nema veći izbor zanimanja?

 I ovo vaše pitanje može potaći mogućnost još nekih zanimanja u našem gradu. Ima puno elemenata koje treba pripremiti da bi se otvorilo novo zanimanje. Predložite zanimanja za buduće učenike.

18. Koji se sve predmeti uče u školi, jeli gradivo teško , i koliko traže od učenika?

Sve pojedinosti oko predmeta i gradiva možete pogledati na web stranicama škola. Pitajte bivše učenike kakvo je gradivo i koliko se traži od učenika, ali to ne znači da će i vama biti isto. O vama najviše ovisi kako ćete se snaći u pojedinoj školi.

Nešto za kraj:

Želi vam poručiti da će sve biti dobro. Birajte pažljivo i slušajte savjete osoba kojima najviše vjerujete, ali neka odluka bude vaša jer ćete vi ići u tu školu. Vidimo se.

Anketu provela , analizirala i priredila odgovore za vas: Mira Linjaković, prof. savjetnik, stručna suradnica pedagoginja Elektrotehničke i ekonomske škole Nova Gradiška